stanford-oval/wikipedia huggingface dataset:
פיל לבן (מוטציה)
באסיה > הודו

הדת שבה הייתה לפיל הלבן משמעות רבה היא ההינדואיזם. במיתולוגיה ההינדואית ישנו פיל לבן הקרוי איראוואטה השייך לאל אינדרה. לפיל זה הייתה יכולת לעופף והיו לו ארבעה חטים ו-3 ראשים; הוא מונה על ידי אינדרה למלך הפילים. איראוואטה נכנס מאוחר יותר גם במיתולוגיה של הבודהיזם, הג'ייניזם והטאואיזם.
על פי השירה האפית "מעשי בודהה", אמו של גאוטמה בודהה - מאיה - חלמה על פיל לבן קדוש שנכנס לה בגוף ללא כאב וזיהומים ובאותו לילה היא הרתה. אפילו בשעת הלידה היא לא חשה שום כאב ועל פי המסורת, האלים ברהמה ואינדרה חילצו אותו מהגוף. אירוע זה שבו הפיל הלבן בא מהשמיים נקראה במסורת הבודהיסטת סידהארטה, והוא נועד לרמז על ביאתו של יורשו של גאוטמה - מאהיטרייה בודהה. בשל כך על פי המסורת הבודהיסטית הפיל הלבן מסמל פוריות.
למלך הבודהיסטי של ממלכת מאגאדה - בימביסארה, אשר חי במאה ה-6, היה פיל לבן אחד אשר נתפס על ידו ביער כאשר הוא היה בתקופת המוסט. הפיל כונה על ידי המלך "סצ'אנאקה" שפירושו "השקיה" בשל כך שהפיל נהג להשקות את הצמחים ללא כל הכשרה מוקדמת. נאמר כי שוויו של הפיל ההוא היה למעלה ממחצית מהממלכה. המלך בימביסארה הוריש את הפיל לבנו יהאללאקומארה - מה שגרם לקנאה של בנו האחר אז'אטאשאטר שניסה להוציא אותו מידי אחיו בדרכים שונות. אירוע זה הוביל לשתי מלחמות גדולות בהיסטוריה של הודו - מאהאסילאקאנטאקה וראטה-מוסלה שבסופם הובס בימביסארה על ידי בנו אז'אטאשאטר, אם כי הפיל מת בסופה של המלחמה השנייה.
באסיה > תאילנד

בתאילנד, הפילים לבנים אשר ידועים גם כ"פילים ורודים" הם באופן מסורתי סמל טוב המבשר על שגשוג הממלכה ושלטון המלוכה. מבחינה היסטורית, המעמד של מלכי תאילנד היה בהתאם למספר הפילים הלבנים שברשותם. הפיל המיתולוגי איראוואטה משמש כסמלה וכדגלה של הבירה בנגקוק. המלך הבורמזי באיננאנונג ביקש 2 פילים לבנים שנתפסו על ידי מאהה צ'אקראפהט - מלכה של ממלכת איאטטאיה אשר היה ידוע בתור "אדון הפילים הלבנים". סירובו של המלך הסיאמי היה אחת העילות לפתיחת סדרת המלחמות של הסכסוך הסיאמי-בורמזי בין בורמה לסיאם בשנת 1563 אשר מכונה גם "מלחמת הפיל הלבן" ואשר הסתיימה לבסוף בכניעתה של ממלכת איאטטאיה. נוסע אמריקני שביקר בתאילנד במאה ה-19 תיאר את תאילנד כ"ארץ הפילים הלבנים" כנראה בעקבות הפולחן סביבם בחצרות המלך בבירה.
בעבר, הפילים הלבנים ניתנו כמתנות לידידים ובעלי ברית של המלך. מכיוון שהפילים צריכים הרבה טיפול ומחמת מעמדם אסור לעבוד בהם, העלות הכספית של החזקתם גבוהה ורק המלך או אנשים עשירים יכלו להרשות לעצמם להחזיק אותם. על פי סיפור אחד הפילים הלבנים ניתנים דווקא בין שונאים (כמו אציל שחינו סר בעיני המלך) על מנת שהמקבל יגיע לפשיטת רגל בשל העלות הכבדה של ההוצאות.
על פי חוק החזקת הפילים בתאילנד, כל הפילים הלבנים שמתגלים צריכים להיות מוצגים למלך בטקס מיוחד, ואם מדובר בפילי בר לרוב הם אינם נלקחים בשבי אלא מוחזרים לבר. הפילים הקרויים "לבנים" בתאילנד אינם בהכרח לבנים אלא מספיק שיהא להם עור חיוור מעט. לאחר שפילים כאלו אותרו, הם נכנסים לאחת מארבע הקטגוריות לפני שהם מוצעים למלך וככל שהקטגוריה נמוכה יותר כן יש סיכוי שהפיל יידחה. כדי שהפיל יוכל להיות מועמד עליו לעמוד בתנאים הבאים:
צבע כללי המהווה גרסת ביניים בין אפור לערמוני.
שיער בצבע חום בהיר דהוי ההופך לבהיר יותר כנגד האור.
שורש השערה בהיר יותר מהעור שסביב.
זקיק השיער מתפצל לשניים.
קפל עור באזור הכתפיים.
העור שסביב החטים זהה בצבעו לעור שמתחת לכתפיים.
בלוטת המוסט בצבע בהיר יותר משל פילים רגילים.
הצבע של העין לבן או ורוד סביב הקרנית.
חיך ורוד וחלק.
הציפורניים לבנות או ורודות.
שיער זנב ארוך במיוחד.
המלך ראמה השני קבע את הפיל הלבן בדגל הלאומי בשנת 1809 והוא נשאר עם כמה שינויים במהלך השנים עד שנת 1917 שאז הדגל שונה על ידי ראמה השישי לעיצוב הנוכחי. לפי האגדה, במהלך שיטפון המלך ראמה השישי ראה את הדגל תלוי הפוך, ואת רגליו של הפיל הקדוש מופנות כלפי מעלה, וכדי למנוע את הישנות המקרה הוא שינה את הדגל. המלך ראמה הרביעי הנהיג במדינה בשנת 1861 את סדרת אותות הכבוד של מסדר הפיל הלבן שנחשבים לאותות הגבוהים ביותר בתאילנד. הפיל הלבן נמצא עד היום על הדגל של הצי המלכותי של תאילנד.
בבעלות המלך הקודם של תאילנד - ראמה התשיעי, היו כעשרה פילים לבנים - הישג גדול לעומת מלכים אחרים - כנראה בשל התקשורת המודרנית שגרמה לפרסום העניין בכל רחבי תאילנד. כל עשרת הפילים הלבנים מתו ונכון להיום לא ידוע על פילים לבנים בתאילנד. הפיל הלבן האחרון של המלך מת בשנת 2006.
באסיה > לאוס

להיסטוריה של לאוס יש שורשים משותפים עם זו של תאילנד; בהתאם לכך גם במדינה זו הפיל איראוואטה מוכר היטב ומוכנה "ירוואן", והוא נחשב כדבר מבורך וכבעל זכויות יתרות. פירוש שמה של הממלכה העתיקה לן קסאנג ששלטה בלאוס הוא "מיליון פילים", וגם כאשר הממלכה התאחדה עם ממלכת לאוטיאן מואנג במהלך המאה ה-14, הפילים הלבנים נחשבו לסמל של כוח ויוקרה של המלכים.
בשנת 1478, פיל לבן ניתן במתנה למלך לאן קסאנג - סאי טיה קאפהוט; החדשות הגיעו למלך הווייטנאמי של ממלכת ווייטנאם הגדולה - לא טאנה טונג, אשר ביקש להשאיל את הפיל כדי שנתיניו יעריצו אותו. יורש העצר קאו-קון רגז על בקשתו וסירב לה, ותחת זאת שלח למלך הווייטנאמי חבילה המכילה צואת בעלי חיים. אירוע זה היה גורם לפלישת צבאו של המלך הווייטנאמי ללאוס ולהשלכות ההרסניות של המלחמה על שני הצדדים.
הדמות של איראוואטה הופיעה על דגלה של ממלכת לואנג פאראבאנג הקדומה, לאחר מכן עם מספר שינויים על דגלה של ממלכת לאוס ועל דגלה של הודו-סין הצרפתית (1893-1954), ולבסוף גם על דגלה של הממשלה המלכותית הגולה של לאוס. כן הוא הופיע על הסמל של ממלכת לאוס והממשלה המלוכנית הגולה.
באסיה > בורמה

בדומה לתאילנד, גם בבורמה הפילים הלבנים היו נערצים על ידי המקומיים במשך מאות שנים, והיו נחשבים לסמל של כוח. חלק מהמלכים החשובים ביותר של בורמה נתנו לעצמם שמות שקשורים לפיל הלבן אשר נחשב גם לחיה קדושה. הבולט מביניהם היה באינאנוג, אשר כאמור לעיל כבש לראשונה בשנת 1564 את הממלכה הסיאמית של איאטטאיה והיה מייסד האימפריה הגדולה ביותר בהיסטוריה של העם הבורמזי. לאחר ניצחונו בקרב, באינאנוג נטל לעצמו את התואר "אדון הפילים הלבנים" מהמלך הסיאמי. אותו שם שימש מלך בורמזי נוסף בשנת בודאוופאיה ששלט מ-1782 עד 1819 ואשר כבש את ממלכת ארקן ואת ממלכת טאנינטהארי בסמוך לאוקיינוס ההודי, וכן מלך נוסף שהחריב סופית את ממלכת איאטטאיה הסיאמית בשנת 1767 - 400 שנים לאחר הקמתה.
למרות היסודות הקומוניסטים שלה, החונטה הצבאית השלטת כיום בבורמה, אמצה את המסורות השונות שהפיל הוא סמל של כוח ויוקרה. הדיקטטור או בה קין ניונט - ראש הממשלה בשנים 2003 ו-2004, בנה בית מגורים מפואר ביאנגון שבחזיתו שלושה פילים לבנים, אשר נותר יעד תיירותי מבוקש ומוקד עלייה לרגל גם אחרי שאו בה קין נכלא בשנת 2005. בשנת 2010, החונטה הצבאית ארגנה חגיגה גדולה בעיר הבירה נייפידאו שבה הוצג לציבור פיל לבן שנלכד בספטמבר של אותה שנה - אירוע שנתפס על ידי האופוזיציה כניסיון לחזק את התמיכה במשטר הצבאי. במהלך הטקס, הרשויות גם הציגו את הדגל הרשמי החדש של בורמה ושינו רשמית את השם של המדינה מברית מיאנמר לרפובליקה של איחוד מיאנמר. הפיל הלבן היה חי בשבי בסמוך לעיר הבירה. משנת 2010 עד 2014 היו ידועים במדינה כ-9 פילים לבנים. ב-27 בפברואר 2015, נמצאו פילים לבנים באזור באסין בדרום בורמה. מתוך הפילים הלבנים הנמצאים בשבי, 3 מוחזקים כיום בפאתי יאנגון, והשאר נשמרים בנייפידאו.
באפריקה

התופעה של לבקנות בקרב הפילים האפריקנים נדירה בהרבה מאשר אצל הפילים האסייתים. פילים אפריקנים לבנים מתאפיינים בעור אדמדם או ורוד, וההישרדות שלהם נמצאת בסיכון גבוה ביותר בשל הפוטנציאל לחלות במחלות קשות בעיניים ובעור כתוצאה מההתכווצות שלהן תחת מזג אוויר הרותח שבו הם חיים - זאת בניגוד לפילים האסייתים שחיים ביערות טרופיים מוצלים.
עד 2009 היה ידוע על 3 פילים לבנים באפריקה - כולם בפארק הלאומי קרוגר בדרום אפריקה. במארס של אותה שנה, נולד פילון לבקן בדלתת האוקבנגו בבוטסואנה. חוקרים שצפו בפילון במשך זמן רב טענו שיש לו סיכוי רב יותר לשרוד בטבע בשל התנאים הממוזגים של הדלתא המאפשרים לו לבלות מתחת לענפי עצים או בבריכות בוץ. בנוסף הם דיווחו שבמשך 2–3 חודשים מאז שנראה לראשונה הפילון נהג לשהות סמוך לצל של אימו - התנהגות ייחודית המרמזת שהוא מודע לרגישות של עורו לשמש ובהתאם לכך מנסה לשפר לעצמו את הסיכויים להישרדות.
באירופה

מבין הפילים הלבנים שהובאו לאירופה, אחד המפורסמים הוא הפיל אבו עבאס שניתן לקארל הגדול על ידי החליף של בגדד הארון א-רשיד. הוא הגיע לבירתה של האימפריה הרומית הקדושה בשנת 802 על ידי יצחק היהודי ששימש כמתורגמן במשלחת לא-רשיד ולא ידוע בבירור האם הוא היה פיל אפריקני או פיל אסייתי. בשנת 804 הוא שימש כנראה את קרל בקרב נגד הדנים בתור פיל מלחמה. הפיל הצליח לעמוד בתלאות החורפיות בצפון עד 810 שאז הוא מת כתוצאה מדלקת ריאות. עם זאת יש מחלוקת האם הוא אכן היה פיל לבן.
פיל לבן לא פחות מפורסם היה הפיל האנו, אותו נתן במתנה מנואל הראשון, מלך פורטוגל לאפיפיור החדש לאו העשירי. האנו נקנה על ידי האציל הפורטוגלי אפונסו דה אלבוקרקי ממלך קוצ'ין (לפי דעות אחרות הוא ניתן לו במתנה), והוא נשלח לרומא על פי בקשתו של המלך בשנת 1514 שם שהה במבנה מיוחד שנבנה למענו בין בזיליקת פטרוס הקדוש לארמון האפיפיור והפך לחביב במיוחד ברומא עד שמת משלשול ב-1516. האפיפיור לאו בעצמו הלחין שירה לזכרו שנחרטה על מצבתו.
בעולם המודרני

במספר שפות ובכללן אנגלית ועברית, המונח "פיל לבן" מתייחס לדבר מרהיב ויוקרתי אשר הופך לעול ולמעמסה על בעליו עד שהוא מעוניין להפטר ממנו - אף על פי שהוא עשוי להיות שימושי לאנשים אחרים. בביטוי זה משתמשים כדי לתאר פרויקטים ומיזמים שונים שהעלות שלהם נמצאה גבוהה בהרבה מהעלות המשוערת, פרויקטים גרנדיוזיים שהתועלת שבהם מועטה והעלות שלהם גבוהה, או פרויקטים יקרים שלא עמדו בצפיות שתלו בהם.
הערות שוליים

↑  ‏ פילון אפריקני לבן נצפה לראשונה בבוצוואנה
פיל לבן ביאנגון.
איור של הפיל הלבן - איראוואטה.
הפיל הלבן איראוואטה ומעליו אינדרה בסמלה של בנגקוק.
דגלה של תאילנד בין 1855 ל- 1916
הפיל הלבן - איראווטה על דגלה של ממלכת לאוס והממשלה המלוכנית הגולה של לאוס.
פיל לבן בנייפידאו.
פיל לבן אפריקני בפארק הלאומי קרוגר, דרום אפריקה.
לודוויג פוירבך

| --- | --- |

 לידה:  28 ביולי 1804 לנדסהוט, נסיכות הבוחר מבוואריה, האימפריה הרומית הקדושה 
 פטירה:  13 בספטמבר 1872 (בגיל 68) נירנברג, הקיסרות הגרמנית 
 שם לידה:  Ludwig Andreas Feuerbach 
 מקום קבורה:  Johannisfriedhof 
 מקום לימודים:  אוניברסיטת היידלברג, University of Erlangen, אוניברסיטת הומבולדט של ברלין, אוניברסיטת ארלנגן-נירנברג 
 מוסדות:  University of Erlangen 
 זרם:  מטריאליזם, אתאיזם, הגליאנים שמאליים
 תחומי עניין:  פילוסופיה של הדת, ביקורת הדת, תאולוגיה
 עיסוק:  אנתרופולוג, תאולוג, critic of religions, סופר, פילוסוף, מרצה באוניברסיטה, דבוראי 
 הושפע מ:  במה, הובס, דקארט, גסנדי, מלבראנש, חלינקס, בל, שפינוזה, לייבניץ, הגל, שליירמאכר, יעקבי
 השפיע על:  באקונין,   באואר, שטירנר, דירינג, מרקס, אנגלס, ניטשה, בובר, פרויד, צ'רנישבסקי, וגנר
 מדינה:  גרמניה
 יצירות ידועות:  Thoughts on Death and Immortality, The Essence of Christianity 
 בן או בת זוג:  Bertha Löw 
 חתימה:   
 www.ludwig-feuerbach.de
 
לודוויג אנדריאס פון פויֶרבַּך (בגרמנית: Ludwig Andreas von Feuerbach; ‏28 ביולי 1804 - 13 בספטמבר 1872) היה פילוסוף ואנתרופולוג גרמני. ידוע בעיקר בשל ספרו "מהות הנצרות", שסיפק ביקורת על הנצרות ועל הגל.
פוירבך השתייך להגליאנים השמאליים ודגל בליברליזם, אתאיזם ומטריאליזם. מחשבתו השפיעה על התפתחות המטריאליזם הדיאלקטי. הוא נחשב להוגה המגשר בין הגל לקרל מרקס.
פויירבך ידוע בין היתר גם בשל אמירתו "Der Mensch ist, was er ißt" (מילולית: "אדם הוא מה שהוא אוכל").
דחיית האל וחיוב האדם

לודוויג פוירבך היה בנו השלישי של המשפטן הגרמני המפורסם פאול יוהאן אנסלם ריטר פון פוירבך (אנ'). פוירבך למד תאולוגיה בהיידלברג אך לא היה מרוצה. בשל כך עבר לברלין, שם למד אצל הגל. הוא שלח מכתב להגל וטען שחסר משהו חושי וחומרי במערכת ההגליאנית. בנוסף, הוא דחה את הזהות הדיאלקטית בין פילוסופיה ותאולוגיה. למעשה, פוירבך טען כי הגל לא באמת דחה את עקרונות הדת, אלא קיפל אותם בתוך תורתו הדיאלקטית. לטענת פוירבך, באמצעות הפילוסופיה ניסה הגל להציל את הדת מפני האתאיזם הגובר באירופה.
פוירבך ראה את נקודת ההתחלה של הפילוסופיה בחומרי, סופי והאמיתי, ולא באלוהים או ביש אבסולוטי כלשהו. אותו יש סופי וחומרי הוא האדם. פוירבך ראה קשר בין דחיית האל לבין חיוב האדם - כל מה שיוחס בעבר לאל, יש לחשוב אותו במונחים אנתרופולוגיים. לטענתו, אם ציפור הייתה יכולה להעלות בדעתה את האל, הוא ככל הנראה היה בעל כנפיים, משום שזוהי צורת הקיום הנעלה ביותר שהציפור מכירה. באותו אופן, כל התארים שהאדם ייחס לאל - מקורם באדם עצמו. על כן, יהיה זה מגוחך לדבר על האל כשלעצמו: כל מה שיוחס לאל נמצא כבר בתוך האדם.
עם זאת, פוירבך קיבל את המערכת הדיאלקטית של הגל, וראה בפרוטסטנטיזם את השלב הבא של הנצרות. הוא התייחס לקטע של לותר מהמאה ה-16, בו הוא כתב כי קבלת הרעיון שהאדם חופשי, משמעה דחיית קיום האל. פוירבך טוען שלותר צדק, אלא שהוא קיבל את האפשרות הראשונה - האדם החופשי, ולכן האל לא קיים. זאת הסיבה כי שם ספרו הוא "מהות הנצרות": פוירבך רצה לקחת את האלמנטים המיוחסים לאל הנוצרי ולתת לאדם. גישה זו נקראת בשם אנתרופוצנטריזם (או הומניזם).
לטענת פוירבך, ההבדל בין האדם לחיה לא נמצא רק בתבונה, אלא גם בחושים האנושיים. אמנם חושי האדם יעילים פחות משל חיות אחרות, אבל לאדם יש מקום מיוחד בקיום, המאפשר לו להתעלות מעבר לפרטיקולריות ולקחת חלק באוניברסלי. ליכולת זו קרא פוירבך "אינטואיציה". באמצעות אינטואיציה (וללא מושגים) ניתן לפגוש באמת. אם כן, לשיטתו של פוירבך, את ה"אני חושב" ניתן להחליף ב"אני חש".
ההיסטוריה

פוירבך טען כי ככל שיש יותר אנשים, יש יותר כוח בהיסטוריה. במקום הרוח של הגל, הכוח המניע את ההיסטוריה הוא האנושות. אינטרסובייקטיביות וקשר הדדי בין אנשים מרכזיים אצל פוירבך. השילוש הקדוש הוא אני, אתה וחברה אנושית. הרעיון הוא שמחשבה לא אפשרית ללא קיום של אחרים וללא דיאלוג עמם.
בניגוד להגל, אצל פוירבך אין תכלית שאליה מתקדמת ההיסטוריה. מה שיש הם המעשים הקונקרטיים שיוצרים משהו אנושי כולל. עם זאת, ישנה התקדמות: האדם נהיה מושלם ואלוהי יותר. כמו כן, הדתות מתקדמות לאורך ההיסטוריה, כך שבכל פעם יותר מן המושלמות האלוהית מיוחסת למין האדם. על כן, ניתן לומר שהיום ישנה יותר חוכמה מאשר בעבר, והמצב הזה התאפשר באמצעות מעשים קונקרטיים.
הביקורת על פוירבך

קרל מרקס ביקר את פוירבך בטענה שהמטריאליזם שלו מוביל למסקנה רדיקלית (יסודית). בתזות על פוירבך, מרקס כתב כי פוירבך לא מספק תשובות לגבי מקורות הנצרות והסדר החברתי העכשווי. לטענת מרקס, פוירבך הפנים את עקרונות הנצרות לתוך המערכת המטריאליסטית שלו. ביקורת נוספת היא שפוירבך לא מציע דרך להתגברות על המצב הזה. במילים אחרות, מרקס רואה את הגותו של פוירבך כלא מהפכנית מספיק וחסרת פרקסיס.
עם זאת, פוירבך היווה אבן דרך משמעותית בקפיצה בין הדיאלקטיקה ההגליאנית למטריאליזם הדיאלקטי של מרקס.
ראו גם

גאורג וילהלם פרידריך הגל
קרל מרקס
מטריאליזם
לקריאה נוספת

Ludwig Feuerbach, "The Essence of Christianity" (1854). Tr. Marian Evans. St. Mary's. 2nd edition, 1881. Oxford.
יוג'ין קמנקה, The Philosophy of Ludwig Feuerbach (1970).
הערות שוליים

| --- | --- |
בקרת זהויות :  NLI: 987007261180405171  PLWABN: 9810702690405606  BIBSYS: 90055292  BNE: XX860680  BnF: cb11902686j (data)  CANTIC: a10084654  CiNii: DA0082014X  GND: 118532758  ICCU: CFIV027506  ISNI: 0000 0001 2278 3462  LCCN: n80045891  LNB: 000021075  NDL: 00439452  NKC: jn19990002239  NLA: 36549026  NLG: 157409  NLK: KAC199608688  NSK: 000048165  NTA: 068435940  RERO: 02-A003241007  SELIBR: 186828  SNAC: w608791d  SUDOC: 026863774  Trove: 1286288  VcBA: 495/142063  VIAF: 36918169   WorldCat (עם VIAF): 36918169
פטריק אגיימנג (2000)

פטריק אגיימנג (באנגלית: Patrick Agyemang; נולד ב-7 בנובמבר 2000 באיסט הרטפורד שבקונטיקט, ארצות הברית) הוא כדורגלן אמריקאי המשחק בעמדת החלוץ בקבוצת שארלוט מה-MLS.
קריירת מועדונים

אגיימנג נולד באיסט הרטפורד שבקונטיקט, ארצות הברית, להורים ממוצא גאנאי. הוא גדל במחלקת הנוער של הרטפורד הליונס. בהמשך שיחק בקבוצות המכללות איסטרן קונטיקט ווריורס ורוד איילנד ראמס, ובעת ששיחק באחרונה, שיחק גם בקבוצה החצי-מקצוענית וסטרן מאס פיונירס.
ב-22 בדצמבר 2022 נבחר אגיימנג בדראפט ה-MLS בבחירה מספר 12 על-ידי שארלוט בטרייד עם קולורדו ראפידס, וב-24 בפברואר 2023 חתם על חוזה מקצועני במועדון.
הערות שוליים

↑  Patrick Agyemang - 2019 - Men's Soccer, Eastern Connecticut State University (באנגלית)
↑  Men's Soccer: Patrick Agyemang is Third All-America Selection in Program History, Eastern Connecticut State University, ‏2024-09-15 (באנגלית)
↑  Men's Soccer: Agyemangs are Major Award-Winners; Six From Eastern Honored, Eastern Connecticut State University, ‏2024-09-15 (באנגלית)
↑  Jonathan Sigal, Patrick Agyemang transfers to URI from Eastern Connecticut State, New England Soccer Journal, ‏2021-01-09 (באנגלית אמריקאית)
↑  Western Mass Pioneers | uslleaguetwo.com, www.uslleaguetwo.com (באנגלית אמריקאית)
↑  mlssoccer, Charlotte FC select Patrick Agyemang after MLS SuperDraft trade with Colorado Rapids | MLSSoccer.com, mlssoccer (באנגלית)
↑  Agyemang Drafted 12th by Charlotte FC in First Round of MLS SuperDraft, University of Rhode Island, ‏2022-12-21 (באנגלית)
↑  Charlotte Football Club, Charlotte FC Signs MLS SuperDraft Picks Patrick Agyemang, Nick Scardina and Andrew Privett | Charlotte FC, Charlotte Football Club (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פטריק אגיימנג (2000)".
לב של אבן (סרט, 2023)

| --- | --- |

כרזת הסרט
 בימוי:  טום הרפר 
 הופק בידי:  דייוויד אליסון דנה גולדברג דון גראנגר גל גדות ירון ורסנו בוני קארטיס ג'ולי לין
 תסריט:  גרג ראקה, אליסון שרודר 
 עריכה:  Mark Eckersley, מיק אודסלי 
 שחקנים ראשיים:  גל גדות ג'יימי דורנן אליה בהאט
 מוזיקה:  סטיבן פרייס 
 צילום:  ג׳ורג׳ סטיל 
 מדינה:  ארצות הברית 
 חברת הפקה:  Skydance Media Pilot Wave Mockingbird Pictures
 חברה מפיצה:  נטפליקס 
 הקרנת בכורה:  11 באוגוסט 2023 
 משך הקרנה:  122 דק' 
 שפת הסרט:  אנגלית 
 סוגה:  סרט ריגול, סרט פעולה, סרט מתח 
 דף הסרט ב־IMDb
 
לב של אבן (באנגלית: Heart of Stone) הוא סרט ריגול מסוגת פעולה ומתח אמריקאי, משנת 2023 אשר בוים על ידי טום הרפר מתסריט של גרג ראקה ואליסון שרודר. בסרט מככבים גל גדות, ג'יימי דורנן ואליה בהאט, סופי אוקונדו ומתיאס שווייגהופר.
סוכנת הביון הבינלאומית רייצ'ל סטון חייבת לצאת למשימה מסוכנת כדי להגן על מערכת הבינה המלאכותית המסתורית המכונה "הלב". על סטון מוטלת המשימה על ידי מבצע שמירת השלום המכונה צ'רטר לשמור על החפץ מפני נפילה לידי האויב.
הסרט יצא בנטפליקס ב-11 באוגוסט 2023 וזכה לביקורות מעורבות אך גם לאהדה רבה של הצופים. והגיע למקום הראשון בצפייה ב-88 מדינות.
שחקנים

גל גדות - רייצ'ל סטון
ג'יימי דורנן - פארקר
אליה בהאט - קיה דאוואן
סופי אוקונדו - נומאד (מלך לב)
מתיאס שווייגהופר - נסיך לב
ג'ינג לוסי - יאנג
פול רדי - ביילי
ג'ון קורטחרנה
מת'יו קיקוני
אנג'לה אספוסיטו
ארצ'י מדקוויי - איבו
בי.די. וונג - מלך תלתן
גלן קלוז - מלך יהלום
מארק איווניר - מלך עלה
הפקה

בדצמבר 2020 הוכרז לראשונה על הסרט שבו תככב גל גדות, אשר צפוי להיות בסגנון "משימה בלתי אפשרית". טום הרפר ניהל מגעים לביים את הסרט. בינואר 2021 הוכרז כי הרפר יביים את הסרט וזכויות הסרט נרכשו על ידי נטפליקס. בפברואר 2022 הוכרז כי ג'יימי דורנן יככב לצידה של גדות. במרץ 2022 נודע שאליה בהאט, סופי אוקונדו, מתיאס שווייגהופר, ג'ינג לוסי ופול רדי יככבו בסרט. הסרט הוא הופעת הבכורה ההוליוודית של השחקנית הבוליוודית אליה בהאט.
צילומי הסרט החלו בלונדון במרץ 2022, לאחר מכן ברייקיאוויק, איסלנד ובמאי 2022 הצילומים חזרו ללונדון. צילומי הסרט לאחר מכן התרחשו בליסבון, פורטוגל. הצילומים הסתיימו ב-28 ביולי 2022.
ביקורות

אתר "וראייטי" בחר את הסרט לאחד מהסרטים הגרועים ביותר של שנת 2023. הסרט תואר כמותחן סטרימינג חסר שמחה ומסובך עם מספר הריגות מוגזם.
פרסים ומועמדויות

| פרס | תאריך הטקס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| פרס בחירת הקהל | 18 בפברואר 2024 | כוכב סרט האקשן של השנה | גל גדות | מועמדות |  |
הערות שוליים

↑  Kroll, Justin (2022-02-01). "Jamie Dornan To Co-Star Opposite Gal Gadot In Netflix And Skydance's 'Heart Of Stone'". Deadline. נבדק ב-2022-06-04.
1 2  Kroll, Justin (2022-03-08). "Sophie Okonedo, Matthias Schweighöfer, Jing Lusi And Paul Ready Round Out Cast 'Heart Of Stone' Starring Gal Gadot For Netflix & Skydance". Deadline (באנגלית אמריקאית). נבדק ב-2022-06-04.
↑  "'Heart of Stone' Adds Cast". About Netflix (באנגלית). נבדק ב-2022-06-04.
↑  "New Cast Members Join 'Heart Of Stone' Starring Gal Gadot For Netflix & Skydance". yahoo.com (באנגלית אמריקאית). נבדק ב-2022-06-04.
↑  Fleming, Mike Jr. (2 בדצמבר 2020). "Skydance Media Sets Gal Gadot To Star In Heart Of Stone, Original Spy Franchise In Mold Of Mission: Impossible & 007". Deadline Hollywood. נבדק ב-2 בדצמבר 2020. {{cite web}}:  (עזרה)
↑  Fleming, Mike Jr. (15 בינואר 2021). "Netflix Wins Auction For Skydance Spy Thriller Heart Of Stone; Gal Gadot Starring & Tom Harper Directing". Deadline Hollywood. נבדק ב-15 בינואר 2021. {{cite web}}:  (עזרה)
↑  Kroll, Justin (1 בפברואר 2022). "Jamie Dornan To Co-Star Opposite Gal Gadot In Netflix And Skydance's Heart Of Stone". Deadline Hollywood. נבדק ב-1 בפברואר 2022. {{cite web}}:  (עזרה)
↑  Kroll, Justin (7 במרץ 2022). "Alia Bhatt Joins Gal Gadot In Netflix And Skydance's Heart Of Stone". Deadline Hollywood. נבדק ב-8 במרץ 2022. {{cite web}}:  (עזרה)
↑  Kroll, Justin (8 במרץ 2022). "Sophie Okonedo, Matthias Schweighöfer, Jing Lusi And Paul Ready Round Out Cast Heart Of Stone Starring Gal Gadot For Netflix & Skydance". Deadline Hollywood. נבדק ב-8 במרץ 2022. {{cite web}}:  (עזרה)
↑  "Heart of Stone: Gal Gadot, Jamie Dornan film new scenes in London as Alia Bhatt gears up for Hollywood debut". PINKVILLA (באנגלית). 2022-05-19. נבדק ב-2022-05-21.
↑  Daniels, Nia (7 במרץ 2022). "Gal Gadot, Jamie Dorman film Heart of Stone in the UK". KFTV. נבדק ב-7 במרץ 2022. {{cite web}}:  (עזרה)
↑  Daniels, Nia (19 באוגוסט 2021). "Gal Gadot to film Heart of Stone in the UK". KFTV. נבדק ב-30 בינואר 2022. {{cite web}}:  (עזרה)
↑  "From Iceland — Netflix To Shoot A Movie In Downtown Reykjavík". The Reykjavik Grapevine (באנגלית אמריקאית). 2022-03-25. נבדק ב-2022-06-04.
↑  Breen, Nadia (20 במאי 2022). "Jamie Dornan films with Gal Gadot in London". BelfastLive (באנגלית). נבדק ב-29 ביוני 2022. {{cite web}}:  (עזרה)
↑  Evans, Chris (14 ביוני 2022). "Heart of Stone starring Gal Gadot and Jamie Dornan to film in Portugal". Kemps Film and TV Production Services Handbook. נבדק ב-19 ביוני 2022. {{cite web}}:  (עזרה)
↑  "Gal Gadot on Instagram". Instagram (באנגלית). נבדק ב-2022-07-28.
↑  Owen Gleiberman,Peter Debruge, Owen Gleiberman, Peter Debruge, The Worst Movies of 2023, Variety, ‏2023-12-15 (באנגלית אמריקאית)
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
פגיעת פיצוץ

|  קישורים ומאגרי מידע |
| --- | --- |
 eMedicine:  822587 
 MeSH:  D001753
 
פיצוץ העלול לגרום לפגיעות פיצוץ
פגיעות פיצוץ הן סוג מורכב של פגיעות טראומה המתרחשות כתוצאה מחשיפה ישירה או בלתי ישירה לפיצוץ, הנגרם על ידי חומרי נפץ שונים. פגיעות אלה מתעצמות כאשר הפיצוץ מתרחש בחלל סגור.
סיווג פגיעות פיצוץ לפי דרגות חומרה

פגיעות פיצוץ מסווגות לארבעה סוגים: פגיעות פיצוץ מדרגה ראשונה, פגיעות פיצוץ מדרגה שנייה, פגיעות פיצוץ מדרגה שלישית ופגיעות פיצוץ מדרגה רביעית.
סיווג פגיעות פיצוץ לפי דרגות חומרה > פגיעות פיצוץ מדרגה ראשונה

פגיעות פיצוץ מדרגה ראשונה נגרמות כתוצאה של גל ההדף עצמו. אלו צפויות במיוחד כאשר אדם קרוב לתחמושת מתפוצצת, כמו מוקש. האוזניים לרוב מושפעות מלחץ גלי ההדף, ולאחריהן הריאות והאיברים החלולים של מערכת העיכול. פציעות במערכת העיכול עשויות להופיע באיחור של שעות או אפילו ימים. פגיעות פיצוץ תלויות בזמן ובלחץ- על ידי הגדלת הלחץ או משך הזמן שלו, חומרת הפגיעה תגדל גם כן.
באופן כללי, פגיעות פיצוץ ראשוניות מאופיינות בהיעדר פציעות חיצוניות, ולכן לעיתים קרובות לא מאובחנות ומזלזלים בחומרתן. סוגי וחומרת פגיעות הפיצוץ הראשוניות תלויים לא רק בעוצמת השיא של ההדף, אלא גם בפרמטרים אחרים כגון מספר פסגות (שיאי) ההדף, זמן ההפוגות בין פסגות הדף שכאלו, תדר התהודה, והדחף האלקטרומגנטי, בין היתר. 
יש הסכמה כללית כי פגיעות רסיסים, משך הפגיעה והפרשי הלחצים הם הגורמים העיקריים המשפיעים על חומרת פגיעות הפיצוץ ממדרגה ראשונה. לפיכך, התמקדו מחקרים קודמים בעיקר בהשפעות פגיעות הדף ראשוניות על איברים מכילי גז, כגון ריאות, ואילו פגיעת ראש טראומטית כתוצאה מפגיעות הדף ראשונית לא זכתה ליחס מיוחד. פגיעת פיצוץ בריאות מתייחסת לחבלה ריאתית חמורה, דימום או נפיחות עם נזק לנאדיות הריאות וכלי דם, או שילוב של אלה. זה הוא הגורם השכיח ביותר למוות בקרב אנשים שבאופן ראשוני שרדו פיצוץ.
סיווג פגיעות פיצוץ לפי דרגות חומרה > פגיעות פיצוץ מדרגה שנייה

פגיעות משניות נגרמות על ידי רסיסים וחפצים אחרים המונעים מעוצמת הפיצוץ. פציעות אלה עשויות להשפיע על כל חלק של הגוף, ולפעמים לגרום לחדירת טראומה עם דימום נראה לעין. לעיתים האובייקט המונע עלול להיות מוטבע בגוף, ולהקשות על איבוד דם החוצה. עם זאת, ייתכן דימום פנימי נרחב בתוך חלל הגוף. פגיעות פיצוץ מדרגה שנייה עלולות להיות קטלניות, ולכן פצצות חבלניות רבות תוכננו ליצור רסיסים. מרבית הנפגעים בפיצוץ הם מפגיעות פיצוץ משניות. פצצות מסוימות, כגון כאלו המכילות מסמרים, תוכננו בכוונה כדי להגדיל את הסיכוי לפגיעות משניות. במקרים אחרים, הפיצוץ עצמו הוא שגורר יצירת רסיסים מהסביבה, למשל זכוכית המתנפצת בעקבות הפצצה.
סיווג פגיעות פיצוץ לפי דרגות חומרה > פגיעות פיצוץ מדרגה שלישית

תזוזה עזה של אוויר על ידי הפיצוץ יוצרת הדף אוויר שיכול לזרוק קורבנות נגד עצמים מוצקים. פציעות מסוג זה נקראות פגיעות פיצוץ מדרגה שלישית. פציעות מסוג זה עלולות להציג פציעות יבשות וחודרניות, ובכלל זה שברים בעצמות או פגיעת ראש דו צדדית.
ילדים, בגלל משקלם הנמוך יותר בהשוואה למבוגרים, נמצאים בסיכון מוגבר לפגיעה שלישונית.